Aretuska

Aretuska è na band d'urientamentu ska/jazz siciliana. E' cumposta di musicisti ca vèninu di diversi spirienzi musicali e ca si furmau ntô 2001 a lu nternu dâ scena musicali sarausana supratuttu pi òpira di lu trummittista e frontman sicilianu Roy Paci.

 Biografìa 

'N principiu la band sona mùsica cu standard jazz n chiavi ska, ma succissivamenti attrova nu sound urigginali abbasatu supra l'ammiscamentu di diversi gèniri musicali , dû reggae a lu mambo, passannu pi lu folk sicilianu.

Ammìscanu vari mùsichi juncènnuli ntâ matrici giamaicana e crèanu nu stili urigginali. Propiu sti carattirìstichi cunzìgnanu a Roy Paci e a li Aretuska lu successu nazziunali e nternazziunali, e chistu li porta a esibbìrisi ntê palchi di tutta l'Europa. Ntô cursu dû tempu la band ha canciatu membri pigghiannu ntô sò urgànicu musicisti nun sulu siciliani.

Ntô 2007 nesci l'album Suonoglobal, veru varigatu musicarmenti e arriccutu di nummarusi cullabburazzioni cu àutri artisti taliani. Propiu a riguardu dî cullabburazzioni, li Aretuska hannu sunatu macari cu: Jovanotti, Manu Chao, Sud Sound System, Cor Veleno, Caparezza, Negrita, Meg (99 Posse), e Raiz.

 Furmazzioni attuali 
 Roy Paci - vuci, trumma
 Cico - vuci, coru
 Michele Minerva - bassu
 Emanuele Pagliara - chitarri, coru
 Alessandro "Jah-Sazzah" Azzaro - battarìa, pircussioni, coru, programming
 Marco "Skalabrino" Calabrese - tasteri, chianuforti, coru
 Giorgio Giovannini - trummuni
 Gaetano Santoro - sax tinuri e barìtunu
 Massimo Marcer - trumma
 Itaiata De Sa - pircussioni

 Discugrafìa 
 Album 
 Baciamo le mani (2002)
 Tuttapposto (2003). Ci sunnu canzuni 'n sicilianu: Ciuri ciuri, Sicilia bedda, 'U mercatu, e Che vitti 'na crozza.
 Parola d'onore (2005). C'è na canzuna 'n sicilianu: Nesci lu suli.
 Suonoglobal (2007)
 "BESTiario Siciliano" (2008) cd + dvd
 "Latinista" (2010)

 Sìnguli 
 2002 - Cantu Siciliano
 2002 - The Duse
 2003 - Besame Mucho
 2003 - Yettaboom
 2006 - Viva la vida
 2007 - Toda joia toda beleza (featuring Manu Chao)
 2007 - Giramundo (feat Pau)
 2010 - Bonjour Bahia

 Liami nterni 

Cantanti e gruppi musicali siciliani

 Liami sterni 

Situ ufficiali
Myspace

Catigurìa:Gruppi musicali siciliani